b'\n_START_ARTICLE_\nRen\xc3\xa9 Redzepi\n_START_SECTION_\nHistorie\n_START_PARAGRAPH_\nRedzepi er uddannet kok fra restaurant Pierre Andr\xc3\xa9 i K\xc3\xb8benhavn og har arbejdet p\xc3\xa5 Kong Hans K\xc3\xa6lder, El Bulli (Spanien) og The French Laundry (USA). Rene Redzepi er en af Skandinaviens mest anerkendte kokke, bl.a. p\xc3\xa5 grund af sit arbejde med det nordiske k\xc3\xb8kken. Han er ambassad\xc3\xb8r for Nordisk Ministerr\xc3\xa5ds program Ny Nordisk Mad. Ny Nordisk Mad er et nordisk samarbejde, der skal  synligg\xc3\xb8re v\xc3\xa6rdien af nordisk madkultur og nordiske r\xc3\xa5varer._NEWLINE_Restaurant Noma og Rene Redzepi blev i 2008 portr\xc3\xa6teret i DR1 dokumentaren Noma p\xc3\xa5 Kogepunktet, hvor den barske tone i k\xc3\xb8kkenet vakte stor opsigt og debat._NEWLINE_Rene Redzepis efternavn er albansk, da han er s\xc3\xb8n af en albansk far fra Nordmakedonien og dansk mor._NEWLINE_I 2012 kom han p\xc3\xa5 Time Magazines liste over den 100 mest indflydelsesrige personer i verden._NEWLINE_Den 26. marts 2012 var han p\xc3\xa5 forsiden at tre regionale udgaver af Time Magazine med titlen Locavore hero._NEWLINE_I maj 2016 blev Rene Redzepi tildelt Ridderkorset af Dannebrog.'